אוניברסיטת וסליאן

אוניברסיטת וסליאן (באנגלית: Wesleyan University) היא אוניברסיטה פרטית למדעי הרוח במידלטאון , קונטיקט, ארצות הברית. היא נוסדה בשנת 1831 כמכללה לגברים תחת הכנסייה המתודיסטית האפיסקופלית ובתמיכתם של תושבי מידלטאון. בהמשך היא הפכה למוסד חילוני מעורב.

 היסטוריה 
לפני ייסוד וסליאן, הייתה במקום אקדמיה צבאית שנכשלה ומתודיסטים מניו אינגלנד קנו אותה וייסדו, בשנת 1831, מכללה מתודיסטית לגברים בלבד. על אף שמה, וסליאן מעולם לא הייתה סמינר דתי רשמי, אף כי תוכנית הלימודים וחיי הדת בקמפוס עוצבו ברוח מתודיסטית. בשנת 1909, היא נבנה את אולם ג'אד, הקרוי על שם הבוגר אורנג' ג'אד (Orange Judd), אחד המבנים האקדמיים הראשונים שהוקדשו אך ורק להוראת מדעים לתואר ראשון במוסדות האקדמיים בארצות הברית.

בשנת 1910 היו באוניברסיטה כ-300 סטודנטים וב-1960 הגיע מספרם לכ-800.

בשנת 1872, האוניברסיטה הפכה לאחת המכללות הראשונות בארצות הברית שניסו חינוך משותף על ידי קבלת מספר קטן של סטודנטיות, מיזם שנודע אז בשם "הניסוי הווסליאני". "בשנת 1909, מועצת הנאמנים הצביעה להפסיק לקבל נשים לתואר ראשון, מחשש שהמוסד מאבד את תדמיתו הגברית ושנשים לא יוכלו לתרום למכללה כלכלית לאחר סיום הלימודים כפי שגברים יכולים." בין השנים 1912 ל-1969, וסליאן פעלה שוב כמכללה גברית בלבד. 

אוניברסיטת וסליאן הפכה לעצמאית בשנת 1937 ובשנת 2000, היא הוכרזה כאתר מתודיסטי היסטורי.

בסוף שנות ה-50 הוחלט על תוכנית ארגון מחדש ולימודי התואר הראשון חולקו לשבע מכללות קטנות יותר, עם סגל משלהן, לימודי תואר שני ושלישי מרוכזים, עם פנימיות. 

 קמפוס 
אוניברסיטת וסליאן משתרעת על שטח כ-1,500 דונם ובו מעל 340 בניינים.
ממוזער|226x226 פיקסלים|קפלת הזיכרון. נבנתה ב-1871 ממוזער|226x226 פיקסלים|קפלת הזיכרון. נבנתה ב-1871
קפלת הזיכרון (Memorial Chapel) הושלמה בשנת 1871 לכבוד זכרם של סטודנטים ובוגרים של וסליאן שנלחמו במלחמת האזרחים האמריקאית. שיעור גיוס הסטודנטים בווסליאן לצבא האיחוד היה מהגבוהים ביותר.

 לימודים 
באוניברסיטת וסליאן יש 46 מחלקות אקדמיות לתואר ראשון.  40% מבוגרי וסליאן לומדים תואר כפול. 

וסליאן מציעה 2–3 תוכניות בהנדסה יחד עם המכון הטכנולוגי של קליפורניה ובית הספר להנדסה ומדעים יישומיים של קרן פו (Fu Foundation School of Engineering and Applied Science), באוניברסיטת קולומביה. תוכניות אלו מאפשרות לסטודנטים לתואר ראשון לקבל תארים תוך חמש שנים הן מווסליאן (תואר ראשון) והן מ"קלטק" (Caltech) או אוניברסיטת קולומביה.    בנוסף, וסליאן מציעה תוכנית במדעים, המובילה לתואר ראשון בשנה הרביעית ולתואר שני בשנה החמישית, כאשר הלימוד בשנה החמישית אינו כרוך בתשלום.

 מכללת ביילי לאיכות הסביבה 
מכללת ביילי לאיכות הסביבה (The Bailey College of the Environment), שנוסדה בשנת 2009, משלבת שלושה מרכיבים:

 לימודי תעודה בתחום הסביבה, עם תעודת לימודי סביבה ופרויקט סיום לימודים.
 מכון חשיבה של חוקרים מסגל האוניברסיטה וסטודנטים לתואר ראשון, במטרה ליצור השפעה על חשיבה ופעולה לאומית ובינלאומית בנושאים סביבתיים קריטיים.
 יוזמת המחקר השיתופי (CRI - Collaborative Research Initiative), שנועדה לעודד סטודנטים לתואר ראשון לבצע מחקר סביבתי.

 המכללה לקולנוע 
בשנת 2008, מגזין וניטי פייר כתב שבוגרי וסליאן נמצאים בעמדות השפה בהוליווד, הרבה מעבר לפרופורציה שלהם, מול סטודנטים לקולנוע באקדמיה.  באופן דומה, בשנת 2008, מגזין וראייטי ציין את תרומת תוכנית לימודי הקולנוע של וסליאן לתעשיית הקולנוע ואת המספר הגדול של בוגרי התוכנית שעובדים בהוליווד. סטודנטים באוניברסיטה, וחוקרים מרחבי העולם יכולים לקבל גישה מלאה לארכיון הקולנוע של וסליאן, המתעד את תעשיית הקולנוע במהלך המאה ה-20 ומכיל את המסמכים האישיים וחומרים הקשורים לקולנוע של אינגריד ברגמן, פרנק קפרה, קלינט איסטווד, פדריקו פליני, אליה קאזאן, רוברטו רוסליני, מרטין סקורסזה, ג'ין טירני, ראול וולש, ג'ון ווטרס ואחרים. 

בפברואר 2013, הודיעה וסליאן על הקמתה של מכללה חדשה לקולנוע שתאגד את המחלקה ללימודי קולנוע, המרכז ללימודי קולנוע, ארכיון הקולנוע וסדרת הסרטים של וסליאן. 

 המכללה למדעים אינטגרטיביים 
המכללה למדעים אינטגרטיביים (College of Integrative Sciences - CIS) מספקת לסטודנטים חינוך רב-תחומי במדעים, בשילוב עם מיומנויות פתרון בעיות מעשיות במחקר. הסטודנטים לומדים בתוכנית תואר ראשון במדעים או במתמטיקה, בשילוב רכיבים מתחומים אחרים.

 המכללה לספרות 
המכללה לספרות היא תוכנית מדעי הרוח בין-תחומית המציעה תואר ראשון בן שלוש שנים ללימוד אינטגרטיבי של ספרות, היסטוריה ופילוסופיה אירופאית.

 מדעים ומתמטיקה 
וסליאן היא המוסד האקדמי היחיד לתואר ראשון במדעי הרוח, שהוכרזה כמרכז הכשרה למחקר טרום-דוקטורט בביופיזיקה מולקולרית, על ידי המכונים הלאומיים לבריאות (NIH).

 תיאטרון 
תוכנית התיאטרון של וסליאן כוללת שני מתקני תיאטרון: התיאטרון במרכז לאמנויות, חלל בן 400 מושבים וכן "תיאטרון 92", ביתו של ספייק טייפ, ארגון תיאטרון המנוהל על ידי סטודנטים, המפיק מעל חמישה מחזות ומחזות זמר בסמסטר.

 איגוד שנים עשר המכללות לחילופי סטודנטים 
סטודנטים רבים משתתפים בתוכנית חלופי הסטודנטים של שנים עשר המכללות, המאפשרת לימודים במשך סמסטר או שנה בקמפוס אחר, מתוך רשימת הקמפוסים:אמהרסט, באודוין (Bowdoin), אוניברסיטת קונטיקט, דארטמות', מאונט הוליוק (Mount Holyoke College), מכללת סמית', טריניטי, מכללת ואסר, וולסלי, וויטון, ותוכנית ויליאמס קולג' עם מיסטיק סיפורט בלימודי ים (Williams College Mystic Seaport Program in American Maritime Studies)

 לימודים לתארים מתקדמים 
בווסליאן יש 11 תוכניות לתארים מתקדמים והבוגרים מקבלים תואר שני במדעים או דוקטור לפילוסופיה.

 קורסים מקוונים פתוחים לציבור בחינם 
החל משנת 2012, וסליאן הפכה למכללה הקטנה הראשונה, לאמנויות ליברליות, ששיתפה פעולה עם החברה הפרטית קורסרה כדי לעצב ולהציע בחינם, קורסים פתוחים מקווננים מרובי משתתפים, במגוון מקצועות, כמו: מתמטיקה, מדעי המחשב, משפטים, פסיכולוגיה וספרות.

 ביאורים 

 קישורים חיצוניים 

 חלק מהספר Welcome to Wesleyan: Campus Buildings ובו צילומים של הקמפוס

 הערות שוליים 

*